|  |  |
| --- | --- |
|  **ΕΛΛΗΝΙΚΗ ΔΗΜΟΚΡΑΤΙA****ΥΠΟΥΡΓΕΙΟ ΠΑΙΔΕΙΑΣ****ΚΑΙ ΘΡΗΣΚΕΥΜΑΤΩΝ** **ΠΕΡΙΦΕΡΕΙΑΚΗ ΔΙΕΥΘΥΝΣΗ****Π/ΘΜΙΑΣ & Δ/ΘΜΙΑΣ ΕΚΠΑΙΔΕΥΣΗΣ ΚΡΗΤΗΣ** ------------------- Δ/ΝΣΗ Δ/ΘΜΙΑΣ ΕΚΠ/ΣΗΣ Ν. ΗΡΑΚΛΕΙΟΥ  ΓΡΑΦΕΙΟ ΣΧΟΛΙΚΩΝ ΔΡΑΣΤΗΡΙΟΤΗΤΩΝ **Υπεύθυνη : Ζαχαράτου Αγγελική** Ταχ. Δ/νση : Μονοφατσίου 8 Ταχ. Κώδικας : 71201 ΗΡΑΚΛΕΙΟ Τηλ : 2810-333778 Φαξ : 2810-224210 (Υπόψη Α. Ζαχαράτου) Κινητό : 6971899843 E-mail : sxoldra@dide.ira.sch.gr Site : http://dide.ira.sch.gr/[sxoldra.mysch.gr](http://sxoldra.mysch.gr)Facebook : <https://www.facebook.com/sxoldra> |   Hράκλειο, 16-09-2019 **Αρ. Πρωτ**.: **Φ. 23/** **15450**  **Προς**: όλα τα σχολεία Δημόσια & Ιδιωτικά Δ.Δ.Ε. Ηρακλείου **Κοιν:**1. Περιφ/κή Δ/νση Π/θμιας και

Δ/θμιας Εκπ/σης Κρήτης1. Γραφ. ΠΕΚΕΣ Κρήτης
2. ΚΕΣΥ Ηρακλείου
3. Υπευθύνους ΠΛΗΝΕΤ
4. ΕΛΜΕ και ΕΛΤΕ Ηρακλείου
5. ΚΠΕ Αρχανών
6. Σχολείο Ευρωπαϊκής Παιδείας

  |

 ΘΕΜΑ: **Eργαστήριο είκοσι τεσσάρων (24) ωρών δημιουργίας ταινιών για εκπαιδευτικούς** **σχολείων Δ.Δ.Ε. Ηρακλείου, σχολικού έτους 2019-2020»**

Το Γραφείο Σχολικών Δραστηριοτήτων Δ.Δ.Ε. Ηρακλείου σε συνεργασία με το Europe Direct – Kέντρο Ευρωπαϊκής Πληροφόρησης Περιφέρειας Κρήτης και την υποστήριξη του Κοινωνικού Χώρου των Ιδρυμάτων Καλοκαιρινού διοργανώνουν **«Eργαστήριο είκοσι τεσσάρων (24) ωρών δημιουργίας ταινιών για εκπαιδευτικούς σχολείων Δ.Δ.Ε. Ηρακλείου, σχολικού έτους 2019-2020»** με εισηγητή τον **Κυριάκο Χαριτάκη**, κινηματογραφιστή, μοντέρ. Το εργαστήριο θα πραγματοποιηθεί τη **Δευτέρα 7 Οκτωβρίου 2019**, την **Πέμπτη 10 Οκτωβρίου 2019**, την **Πέμπτη 17 Οκτωβρίου 2019,** το **Σάββατο 9 Νοεμβρίου 2019**, το **Σάββατο 16 Νοεμβρίου 2019** και την **Πέμπτη 12 Δεκεμβρίου 2019**, στην **Αίθουσα Ο. Ελύτη του Κοινωνικού Χώρου των Ιδρυμάτων Καλοκαιρινού**, Μ. Αγκαράθου 9 (πίσω από τον Αγ. Δημήτριο) και **ώρα 16:30-20:30**. Στο εργαστήριο μπορούν να λάβουν μέρος **είκοσι (20) εκπαιδευτικοί που προέρχονται από διαφορετικές σχολικές μονάδες** (δεν θα γίνονται δεκτά αιτήματα πχ. τριών εκπ/κων από το ίδιο σχολείο).Προτεραιότηταθα δοθεί στους εκπαιδευτικούςπου πρόκειται να αναλάβουν Πρόγραμμα Σχολικών Δραστηριοτήτων (Α.Υ., Π.Ε., Π.Θ.) το τρέχον σχολικό έτος, στο πλαίσιο του οποίου θα εντάξουν τη δημιουργία ταινίας μικρού μήκους, ντοκιμαντέρ, σποτ κ.ά.

 Περιγραφή Εργαστηρίου

Σκοπός του εργαστηρίου είναι να δημιουργηθεί μία ταινία από τους εκπαιδευτικούς, με την καθοδήγηση του Κ. Χαριτάκη, με εκμάθηση και πρακτική εφαρμογή όλων των σταδίων της, από το σενάριο ως το μοντάζ. Κατά τη διάρκεια του εργαστηρίου θα δοθεί έμφαση σε τεχνικά θέματα που απασχολούν κυρίως τους εκπαιδευτικούς, αλλά και θεωρητικά όπως η συγγραφή σεναρίου. Τις γνώσεις και τις τεχνικές που θα αναπτυχθούν στο εργαστήριο θα μπορούν οι εκπαιδευτικοί στη συνέχεια ή και παράλληλα με το εργαστήριο να τις αξιοποιήσουν με τους μαθητές του σχολείου τους, στο πλαίσιο αντίστοιχης δραστηριότητας.

Αναλυτικότερα το Εργαστήριο έχει ως εξής:

* **Δευτέρα 7/10/2019**: Δημιουργία ταινίας (Εισαγωγή / προβολή και επεξήγηση μαθητικής ταινίας)
* **Πέμπτη 10/10/2019**: Δημιουργία σεναρίου
* **Πέμπτη 17/10/2019**: Προπαραγωγή ( εύρεση τοποθεσιών, κοστουμιών, διανομή ρόλων κλπ)
* **Σάββατο 09/11/19**: Γύρισμα (με επεξήγηση για το τι κάνουμε κάθε φορά)
* **Σάββατο 16/11/19**: Γύρισμα (με επεξήγηση για το τι κάνουμε κάθε φορά)
* **Πέμπτη 12/12/2019**: Μοντάζ

 Σύντομο Βιογραφικό Σημείωμα Κ. Χαριτάκη ([**www.schoolfilms.gr**](http://www.schoolfilms.gr)**)**

Ο Κ. Χαριτάκης είναι γεννημένος στο Ηράκλειο Κρήτης, πτυχιούχος Ηλεκτρονικός Μηχανικός με ειδικότητα στη ρομποτική. Έχει δημιουργήσει ταινίες, ντοκιμαντέρ και μουσικά βίντεο κλιπ, ενώ έχει συμμετάσχει σε πολλά φεστιβάλ και κινηματογραφικά εργαστήρια στην Ευρώπη. Είναι μέλος τους Φεστιβάλ Κινηματογράφου Ολυμπίας για Παιδιά και Νέους και της Camera Zizanio από το 2009 και διδάσκει κινηματογράφο σε σχολεία από το 2013 κατά τη διάρκεια του φεστιβάλ. Επίσης από το 2009 συνεργάζεται με την Πολιτιστική Εταιρία Κρήτης, κυρίως στις κινηματογραφικές - εκπαιδευτικές δραστηριότητες. Είναι μέλος του Φεστιβάλ Κινηματογράφου Χανίων, ως υπεύθυνος ανάπτυξης των εκπαιδευτικών του δράσεων.
Έχει δημιουργήσει το www.schoolfilms.gr, έναν ιστότοπο με υλικό για να βοηθήσει εκπαιδευτικούς και μαθητές να φτιάξουν τη δική τους ταινία.

Οι ενδιαφερόμενοι εκπαιδευτικοί καλούνται να συμπληρώσουν την **ηλεκτρονική αίτηση** στο <https://docs.google.com/forms/d/1DhH8SQphE51B-8J9cinNCo_iCIvHJgdT9-ZWM9zEltM/edit> **έως και την Παρασκευή 27 Σεπτεμβρίου 2019**. Τα ονόματα των συμμετεχόντων εκπαιδευτικών θα αναρτηθούν στην ιστοσελίδα της Δ/θμιας Εκπ/σης Ηρακλείου τη Δευτέρα **30 Σεπτεμβρίου 2019** και θα σταλούν στα e-mails των σχολείων. Για περισσότερες πληροφορίες μπορείτε να απευθύνεστε στα τηλ. 2810-333778 & κιν. 6971899843 (Α. Ζαχαράτου).

Παρακαλούνται οι κκ. Διευθυντές/ντριες για την ενημέρωση των εκπαιδευτικών των σχολείων τους.

**Η Υπεύθυνη Σχολικών Δραστηριοτήτων H Αναπληρώτρια Διευθύντρια**

 **της Δ.Δ.Ε. Ηρακλείου**

 **Αγγελική Ζαχαράτου Στυλιανή Μακρυγιαννάκη**